10/07/2017 | Administración LocalMunicipal
Santiago de Compostela
Servizo de Contratación
Subministro e implantación dunha solución de administración electrónica para o Concello de Santiago de Compostela, así como o seu mantemento

OBXECTO DO CONTRATO: Subministro e implantación dunha solución de administración electrónica para o Concello de Santiago de Compostela, así como o seu mantemento REFERENCIA DO EXPEDIENTE: CON/60/2016. TIPO DE LICITACIÓN: 1.537.190,10 euros. PRAZO DE EXECUCIÓN: Establécese un prazo de execución de SEIS ANOS. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 13.00 horas, ata o 14 de agosto de 2017. CLASIFICACIÓN DO CONTRATISTA:. non se esixe clasificación DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.10.2.- O contrato adxudicarase, mediante procedemento aberto, tomando como base os seguintes criterios de adxudicación: A. CRITERIOS NON CUANTIFICABLES MEDIANTE CIFRAS OU PORCENTAXES (Ata 49 puntos) A.1. Características técnicas e funcionais da solución (Ata 33 puntos) Neste apartado valoraranse a características técnicas e funcionais da solución ofertada en relación cos requisitos establecidos no prego, en aspectos coma: Funcionalidades, usabilidade e experiencia de usuario, seguridade e auditoría de procesos, produtividade, interoperabilidade, nivel de integración, cumprimento de estándares e rendemento. A.2. Planificación do proxecto (Ata 12 puntos) Neste apartado valoraranse aspectos coma: - Planificación do proxecto presentada polo provedor incluíndo a planificación global, o plan de implantación, o plan de migración e o plan de comunicación e xestión do cambio. - Visión integrada da problemática e o alcance dos traballos que se contratan, que reflicta capacidade e coñecemento específico para o obxecto desta contratación, valorando igualmente aqueles aspectos relativos ao deseño, metodoloxía e cronograma ofertados. - Ferramentas, métodos e técnicas relativas ao seguimento e control do proxecto ou contrato no seu conxunto. - Equipo de traballo adscrito directamente á implantación da solución, atendendo á súa titulación académica, experiencia en proxectos de implantación da solución ofertada, formación e coñecementos específicos no ámbito do proxecto, e demais aspectos relevantes para a execución dos traballos contratados. A.3. Servizo de mantemento (Ata 4 puntos) Neste apartado valorarase o alcance do mantemento e os parámetros de calidade do servizo. B. CRITERIOS CUANTIFICABLES MEDIANTE CIFRAS OU PORCENTAXES (Ata 51 puntos) B.1. Prezo do contrato (Ata 25 puntos) Neste apartado valórase a oferta económica global, é dicir, incluíndo o subministro e o mantemento durante o período establecido, aplicando os seguintes cálculos sobre as baixas económicas con respecto ao orzamento establecido no prego: a) Establécese a puntuación PR que se asignará á oferta con maior baixa económica, mediante a seguinte fórmula que ten en conta o seu peso con respecto ao orzamento de licitación. P R = Min(B R, B MAX ) / B R * P MAX - P R é a puntuación que se aplicará á oferta con maior baixa económica - B R é a baixa de referencia, igual a 184.462’81 euros correspondente ao 12% do orzamento de licitación (223.200 realizando cálculos con iIVE). - B MAX é a máxima baixa económica de entre todas as válidas - P MAX é a puntuación máxima asignada ao criterio no prego, igual a 25 puntos - Min(a, b) é o valor mínimo entre os parámetros a e b indicados Aplicando esta fórmula, a puntuación P R que se asignará á mellor oferta, será: - A máxima establecida polo prego para este criterio (P MAX = 25) cando a maior baixa económica ofertada sexa igual ou superior á baixa de referencia B R. - Unha puntuación reducida proporcionalmente, cando a maior baixa económica ofertada sexa inferior á baixa de referencia B R. b) Establécese a puntuación PO de cada oferta aplicando a seguinte fórmula, que asigna a puntuación PR á oferta con maior baixa económica e puntuacións proporcionais ao resto. P O = B O / B MAX * P R Onde: - P O é a puntuación obtida pola oferta o - B O é a baixa económica da oferta o con respecto ao orzamento de licitación - B MAX é a maior baixa económica de entre as ofertas válidas - P R é a puntuación asignada á oferta con maior baixa económica B.2. Asistencia durante a posta en marcha (Ata 12 puntos) Neste apartado avalíase a asistencia presencial dun consultor especializado para a posta en explotación por enriba do prazo de dous meses previsto no prego para cada un dos fitos seguintes: a) Fito 2: xestión de poboación e plataforma de administración electrónica (Ata 6 puntos) Teranse en conta na puntuación ata un máximo de 8 semanas adicionais. b) Fito 3: xestión de ingresos. (Ata 6 puntos) Teranse en conta na puntuación ata un máximo de 8 semanas adicionais. En ambos subapartados puntuaranse as ofertas aplicando a fórmula que asigna a maior puntuación á oferta con maior número de semanas adicionais, e puntuacións proporcionais ao resto. P O = V O / V MAX * P MAX Onde: - P O é a puntuación obtida pola oferta o - V O é a oferta en número de semanas adicionais - V MAX é a mellor oferta en número de semanas adicionais entre as ofertas válidas - P MAX é a puntuación máxima establecida polo prego para cada subapartado B.3. Melloras (Ata 12 puntos) - Monitorización da atención á cidadanía (Ata 5 puntos) Asignarase a máxima puntuación ás ofertas que ofrezan este servizo, que permita facer un seguimento da atención que se presta a un cidadán para un determinado asunto e con carácter xeral, tendo acceso ao historial de intervencións, e puntuación nula ao resto. - Módulo de táboas de datos vinculadas a expedientes (Ata 5 puntos) Asignarase a máxima puntuación ás ofertas que ofrezan o módulo de xestión de táboas de datos vinculadas a expedientes descrito no apartado específico do prego técnico, e puntuación nula ao resto. - Formación sobre o xestor de bases de datos documental (Ata 2 puntos) Asignarase a máxima puntuación ás ofertas que ofrezan formación para o persoal técnico do Concello sobre a xestión, administración e explotación do xestor de bases de datos documental subministrado cunha duración mínima de 100 horas, e puntuación nula ao resto. B.4. Opción na nube (Ata 2 puntos) Outórgase a máxima puntuación á oferta cuxa solución poida ser utilizada na modalidade de servizo na nube como modelo de negocio de tal xeito que o Concello poida optar por esta alternativa cando o considere oportuno. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 05 de xullo de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez